**OÜ Rail Baltic Estonia nõukogu aruanne**

**2024. aasta majandusaasta aruande juurde**

**OSAÜHING:** OÜ Rail Baltic Estonia, registrikood 12734109

**ASUKOHT:** Tallinn, Veskiposti 2/1, Harjumaa, Eesti Vabariik

**AINUOSANIK:** Eesti Vabariik, keda esindab osalust valitseva ministrina kliimaminister

**OSAKAPITAL:** 2 510 eurot

**I Ülevaade majandusaasta tegevustest**

OÜ Rail Baltic Estonia (edaspidi ka RBE) on 100% riigile kuuluv osaühing, mille peamiseks tegevusalaks on põhikirja kohaselt rajatavasse Rail Baltic raudteetaristusse tehtavate investeeringute juhtimine ning raudteetaristu ehituse ja käikuandmise korraldamine.

Osaühingu peamisteks tegevusteks on:

• Rail Baltic raudteetaristu arendamine ja rajamine Eesti Vabariigi territooriumil Eesti Vabariigi huvides, s.t 1435 mm standardil põhineva raudtee ja sellega seonduvate ehitiste tehniline projekteerimine, ehitamine ning haldamine ja nendega kaasnev tegevus;

• osalemine riikidevahelises koostöös, mis on vajalik tervikliku Rail Baltic raudteetaristu rajamiseks ja käikuandmiseks;

• osaluse omamine Läti Vabariigis asutatud ühisettevõttes RB Rail AS ning aktsionäriõiguste teostamine Eesti Vabariigi huvides;

• avalike raudteede ülese ühisdepoo rajamine 1435 mm ja 1520 mm standardil põhineva veeremi hoolduse paremaks korraldamiseks.

Osaühing saab rajatava Rail Baltic raudtee infrastruktuuri haldajaks Eesti Vabariigi territooriumil asuval osal ning on Rail Baltic taristu käiku andmise hetkest Eesti Vabariigis raudteeinfrastruktuuriettevõtja raudteeseaduse tähenduses.

Juhtimis- ja kontrollisüsteem

RBE juhtimisel rakendab juhatus Hea Ühingujuhtimise Tava, arvestades riigivaraseadusest tulenevate erisustega. Tagatud on äriühingu tegevusega seotud õigusaktide ja sisekorraeeskirjade järgimine, nõuetekohane riskijuhtimine, isikute võrdne kohtlemine, finantsaruandlus ja teabe avalikustamine.

Lisaks majandusaasta aruande kontrollimisele seadusega ettenähtud viisil (välisaudit) toimib sisekontrollisüsteem, mis on piisav tagamaks võimalike kõrvalekallete õigeaegset tuvastamist kehtestatud ettevõttesiseste meetmete ja protseduuride abil.

Sisekontrollisüsteemi komponentideks on muuhulgas:

* Põhikiri
* Eetikakoodeks
* Raamatupidamise sise-eeskiri
* Nõukogu töökord
* Töötajate ametijuhendid
* Projektide juhtimise kord
* Hankeplaan
* Hankekord ning selle osaks olev korruptsiooniohtliku tegevuse ja huvide konflikti vältimise kord

Kuna RBE müügitulu ja töötajate arv jäävad alla seaduses ja põhikirjas sätestatud piirmäärade, siis siseaudiitori ametikoht ja auditikomitee moodustamise kohustus RBE-l puudub. Sellegipoolest otsustas RBE nõukogu alates 2022.a. osta sisse siseaudiitori teenuseid auditi-, maksu- ja nõustamisteenuste ettevõttelt KPMG, kellega sõlmitud leping lõppes 2023.a mais. Siseaudiitori teenused osteti sisse ka 2024.aastal. RBE majandusaasta aruandeid auditeerib KPMG 2025.a oktoobrini kehtiva raamlepingu alusel.

**II Juhtorganite koosseis, tegevus ja tasustamine**

RBE nõukogu on koostöös osaluse valitsejaga ning juhatusega riigi äriühingu tegevust korraldanud ja selle üle järelevalvet teostanud lähtudes põhikirjast, äriseadustikust ja muudest nõukogu tegevust reguleerivate õigusaktide nõuetest. Nõukogu hinnangul ja parima teadmise kohaselt täidavad nii juhatus kui nõukogu korrektselt neile seaduse ja põhikirjaga pandud ülesandeid ning tegutsevad oma ülesandeid täites RBE huve järgides. Nõukogu liikmed väldivad huvide konflikti tekkimist oma tegevuses, ei kasuta äriühingule tehtud ärilisi pakkumisi isiklikes huvides ning lähtuvad oma tegevuses äriühingu ja Eesti Vabariigi kui äriühingu omaniku huvidest. Nõukogu liikmed peavad rangelt kinni konkurentsikeelust ega osale eraettevõtluses äriühinguga samal tegevusalal. Nõukogu koosseis on laiapõhjaline, kaasatud on nii era- kui avaliku sektori esindajad ning seeläbi on juhtimisel esindatud erinevate sektorite kompetentsid.

Juhatus

2024. aastal oli RBE juhatus esmalt kaheliikmeline: juhatuse esimees Anvar Salomets ja juhatuse liige Taavi Laja. Alates 11.11.2024 on juhatus kolmeliikmeline: lisandus juhatuse liige Lauri Ulm, volituste tähtajaga 31.10.2027 (vastavalt nõukogu 30.09.2024 otsusele).

RBE juhatuse liikmetele 2024. aasta jooksul välja makstud tasude brutosumma on toodud järgnevas tabelis.

|  |  |  |  |  |
| --- | --- | --- | --- | --- |
| **Nimi**  | **Anvar Salomets** | **Taavi Laja** | **Lauri Ulm** | **Kokku** |
| Periood | 01.01.2024-31.12.2024 | 01.01.2024-31.12.2024 | 01.11.2024 - 31.12.2024 |   |
| Juhatuse liikme tasu | 112 500,00  |  88 000,00  |  19 000,00  |  219 500,00  |
| Juhatuse liikme tulemustasu | 18 000,00  | 14 000,00  |   |  32 000,00  |
| Puhkuse hüvitis |   |   |   |   |
| Isikliku sõiduauto kasutamise hüvitis | 7554,31  | 7516,03 |  1319,70  |  16 390,04  |
| **Kokku** | **138 054,31**  | **109 516,03**  |  **20 319,70**  |  **267 890,04** |

Juhatuse liikmetele maksti 2024. aasta jooksul tulemustasu kokku 32 000 €.

Nõukogu

RBE nõukogu liikmeteks olid 2024. aasta alguse seisuga André Küüsvek (esimees), Andres Agukas, Mari Lahtmets, Kaido Zimmermann ja Kristjan Kaunissaare. André Küüsvek lahkus nõukogust 17.04.2024. Nõukogu uueks esimeheks nimetati alates 17.04.2024 Andres Agukas. Ainuosaniku otsusega kutsuti alates 24.04.2024 nõukogust tagasi Kristjan Kaunissaare ja nimetati nõukogusse Andres Lindemann.

Kokku toimus 2024. aastal 6 nõukogu koosolekut ning lisaks võeti 49 otsust vastu kirjalikus menetluses koosolekut kokku kutsumata. Nõukogu koosolekutel annab juhatus regulaarselt ülevaate RBE tegevustest, projektidest ja majandustulemustest, see võimaldab nõukogul olla kursis RBE tegevusega ning vajadusel operatiivselt otsuseid vastu võtta.

Nõukogu käsitles 2024. aastal toimunud koosolekutel ja hääletustel järgmisi olulisemaid teemasid:

* 2023. majandusaasta aruande heakskiitmine ja nõukogu aruande kinnitamine;
* Juhatuse aruanded ühingu tegevusest koos kvartaalsete majandustulemustega;
* RBE 2025. a eelarve kinnitamine;
* Juhatusele nõusoleku andmine toimunud riigihangete tulemusel hankelepingute sõlmimiseks.

Nõukogu liikmete osalemine 2024. aastal toimunud koosolekutel ja hääletustel:

|  |  |  |  |  |  |  |  |
| --- | --- | --- | --- | --- | --- | --- | --- |
| **Toimumise kuupäev** | **Koosolek** | **André Küüsvek** | **Kaido Zimmermann** | **Kristjan Kaunissaare** | **Andres Lindemann** | **Mari Lahtmets** | **Andres****Agukas** |
| 04.01.2024 (1) | \* | jah | jah  | jah | x |  jah | jah |
| 04.01.2024 (2) | \* | jah |  jah | jah | x |  jah | jah |
| 16.01.2024 | \* | jah |  jah | jah | x |  jah | jah |
| 23.01.2024 | \* | jah |  jah | jah | x | jah  | jah |
| 26.01.2024 | \* | jah |  jah | jah | x |  jah | jah |
| 15.02.2024 | \* | jah |  jah | jah | x |  jah | jah |
| 16.02.2024 | \* | jah |  jah | jah | x | jah  | jah |
| 19.02.2024 | \* | jah | jah | jah | x |  jah | jah |
| 19.02.2024 | 60 | jah |  jah | jah | x |  jah | jah |
| 04.03.2024 | \* | jah |  jah | jah | x |  jah | jah |
| 15.03.2024 | \* | jah | jah  | jah | x |  jah | jah |
| 25.03.2024 | \* | jah |  jah | jah | x |  jah | jah |
| 26.03.2024 | \* | jah | \*\* | jah | x | jah | jah |
| 01.04.2024 | \* | jah | jah | jah | x | jah | jah |
| 02.04.2024 | \* | jah | \*\* | jah | x | jah | jah |
| 08.04.2024 (1) | \* | jah | jah | jah | x | jah | jah |
| 08.04.2024 (2) | \* | jah | jah | jah | x | jah | jah |
| 12.04.2024 | 61 | jah | jah | jah | x | jah | jah |
| 17.04.2024 | \* | x | jah | jah | x | jah | jah |
| 03.05.2024 | \* | x | \*\* | x | jah | jah | jah |
| 13.05.2024 | \* | x | jah | x | jah | jah | jah |
| 14.05.2024 | \* | x | jah | x | jah | jah | jah |
| 17.05.2024 | \* | x | \*\* | x | jah | jah | jah |
| 05.06.2024 (1) | \* | x | jah | x | jah | jah | jah |
| 05.06.2024 (2) | \* | x | \*\* | x | jah | Jah | jah |
| 11.06.2024 | 62 | x | jah | x | jah | jah | jah |
| 02.07.2024 | \* | x | jah | x | jah | jah | jah |
| 04.07.2024 | \* | x | jah | x | jah | jah | jah |
| 16.07.2024 | \* | x | jah | x | jah | jah | jah |
| 05.08.2024 | \* | x | \*\* | x | jah | jah | jah |
| 06.08.2024 | \* | x | jah | x | jah | Jah | jah |
| 07.08.2024 | \* | x | jah | x | jah | Jah | jah |
| 13.08.2024 (1) | \* | x | jah | x | jah | jah | jah |
| 13.08.2024 (2) | \* | x | jah | x | jah | jah | jah |
| 19.08.2024 | \* | x | jah | x | jah | jah | jah |
| 26.08.2024 | 63 | x | jah | x | jah | jah | jah |
| 30.08.2024 (1) | \* | x | \*\* | x | jah | jah | jah |
| 30.08.2024 (2) | \* | x | jah | x | jah | jah | jah |
| 02.09.2024 | \* | x | jah | x | jah | jah | jah |
| 06.09.2024 | \* | x | jah | x | jah | jah | jah |
| 17.09.2024 | \* | x | jah | x | jah | jah | jah |
| 20.09.2024 | \* | x | jah | x | jah | jah | jah |
| 23.09.2024 (1) | \* | x | jah | x | jah | jah | jah |
| 23.09.2024 (2) | \* | x | jah | x | jah | jah | jah |
| 24.09.2024 (1) | \* | x | jah | x | jah | jah | jah |
| 24.09.2024 (2) | \* | x | jah | x | jah | jah | jah |
| 24.09.2024 (3) | \* | x | jah | x | jah | jah | jah |
| 04.11.2024 | 64 | x | jah | x | jah | jah | jah |
| 05.11.2024 | \* | x | jah | x | jah | jah | jah |
| 07.11.2024 (1) | \* | x | jah | x | jah | jah | jah |
| 07.11.2024 (2) | \* | x | \*\* | x | jah | jah | jah |
| 02.12.2024 | \* | x | \*\* | x | jah | jah | jah |
| 10.12.2024 | \* | x | jah | x | jah | jah | jah |
| 11.12.2024 | 65 | x | jah | x | jah | jah | jah |
| 23.12.2024 | \* | x | \*\* | x | jah | jah | jah |

\* otsuse vastuvõtmine koosolekut kokku kutsumata

\*\* taandas end hääletusest seoses AS Eesti Raudtee juhatuse liikme rolliga

x – lahkus nõukogust või pole veel sellega liitunud

Nõukogu liikmetele 2024. aasta jooksul välja makstud tasude brutosumma:

|  |  |  |  |
| --- | --- | --- | --- |
| **Nimi** | **Tasu liik** | **Summa (€)** | **Periood** |
| André Küüsvek | nõukogu esimehe tasu |  5 386,36  | 01.01.2024–17.04.2024 |
| Andres Lindemann | nõukogu liikme tasu |  6 170,45  | 20.04.2024–31.12.2024 |
| Kristjan Kaunissaare | nõukogu liikme tasu |  2 761,36  | 01.01.2024–19.04.2024 |
| Kaido Zimmermann | nõukogu liikme tasu |  9 000,00  | 01.01.2024–31.12.2024 |
| Mari Lahtmets | nõukogu liikme tasu |  9 000,00  | 01.01.2024–31.12.2024 |
| Andres Agukas | nõukogu liikme tasu |  2 659,09  | 01.01.2024 – 16.04.2024 |
| Andres Agukas | nõukogu esimehe tasu |  12 681,82  | 17.04.2024 - 31.12.2024 |
| **Kokku** |  | **47 659,08** |  |
|

**III Ülevaade omaniku ootustega kehtestatud eesmärkide täitmisest**

**Strateegilised eesmärgid**

*OÜ Rail Baltic Estonia on äriühing, millel on avalikku huvi kandvad eesmärgid ja ärilist huvi kandvad eesmärgid. Avalikku huvi kandvate eesmärkide täitmisel peab äriühing esmajärjekorras lähtuma riiklikust transpordi ja liikuvuse arengukavast 2021-2035 ja viima selle ellu Rail Balticu raudtee, raudtee infrastruktuuri ja sellega seonduvate ehitiste rajamist ja haldamist puudutavas osas. Äriliste eesmärkide täitmisel peab äriühing jälgima, et oleks tagatud äriühingu jätkusuutlik majandamine (investeeringud). Äriliseks eesmärgiks on Rail Baltic raudtee infrastruktuuri Eesti osa rajamine ja haldamine. Lisaks seab omanik osaühingule Rail Baltic Estonia eesmärgiks toimida kauba- ja reisijateveo arengumootorina, võimaldades koondada sektorit hõlmav teadmine ning soodustades uute kontaktide, võrgustike ja äriideede teket, ning olla strateegiline partner riigi transpordipoliitika kujundamisel, kestliku taristu arendamisel.*

2024.a algul kehtinud strateegilised eesmärgid on täidetud. Tegevusi elluviiva asutusena osaleb RBE aktiivselt riikidevahelises koostöös toimuvates Rail Baltic raudteega seonduvates tegevustes ning teostab aktsionäriõigusi ühisettevõttes RB Rail AS (RBR), tehes selleks koostööd teiste RBR aktsionäridega. RBE juhib rajatavasse Rail Baltic raudteetaristusse Eestis tehtavaid investeeringuid ning korraldab raudtee ja sellega seonduvate ehitiste projekteerimist, ehitamist ning nendega kaasnevaid tegevusi, lähtudes Rail Balticu etapiviisilise ehitamise otsusest.

**Finantseesmärgid**

*Konservatiivsus*

*Riigi kui omaniku ootus on, et kõik tema omanduses olevad äriühingud teostavad enda majandustegevust keskmisest madalamate riskidega ja konservatiivse kapitalistruktuuriga. Äriühingu tegevuse jätkusuutlikkuse aluseks on Rail Baltica raudtee, raudtee infrastruktuuri ja sellega seonduvate ehitiste rajamise etapis osanikupoolne finantseering, kas sihtfinantseeringu, kapitalisissemakse või muul sarnasel viisil. Kõik plaanitavad investeeringud peavad olema põhjalikult läbi analüüsitud ning kaasnevad riskid tuvastatud ja arvesse võetud.*

Eesmärk on täidetud. Kõik investeeringud läbivad põhjaliku analüüsi ning nende rahastamine toimub vastavalt pikaajalistele kokkulepetele ning lähtudes riigi eelarvestrateegias kavandatud eelarvevahendite mahust. Rahandusministeerium ei ole osaluste valitsemise 2023. a koondaruandes RBE-le optimaalset omakapitali osakaalu määranud, kuid RBE omakapital moodustab 2024. a lõpu seisuga ca 79% varadest. Finantsplaneerimisel on eesmärgiks äriühingu pikaajalise jätkusuutlikkuse tagamine.

*Efektiivsus*

*Riigi kui omaniku ootuseks on, et kõik tema omanduses olevad äriühingud teostavad enda majandustegevust efektiivselt ning ressursisäästlikult. Äriühingud peavad defineerima enda tegevusvaldkonnale kohased efektiivsusmõõdikud ning püüdlema nende järk-järgulise parandamise poole.*

Efektiivsuseesmärkide täitmisel ja finantsplaneerimisel lähtutakse eesmärgist tagada äriühingu pikaajaline jätkusuutlikkus. Eelarvest on suudetud valdavas osas kinni pidada, kohandades selleks vajadusel tegevust arvestamaks väliskeskkonnast, sh ettenägematutest muutustest Euroopa julgeoleku- ja majandusolukorras, tulenevat mõju.

*Omanikutulu*

*Kuna OÜ Rail Baltic Estonia ei ole vabal turul opereeriv riigi äriühing, siis riik ei oota OÜ-lt Rail Baltic Estonia stabiilseid dividende, vaid vastav otsus tehakse arvestades ettevõtte võimalusi ja seda ka pikaajalises perspektiivis.*

Kuna RBE on investeeringuid ettevalmistavas ja teostavas faasis, kus kasum ega omakapitali tootlus ei ole eesmärgiks, ei ole Rahandusministeerium osaluste valitsemise 2023. a koondaruandes RBE-le omakapitali hinda määranud. RBE ei teeni oma põhitegevusest kasumit ega plaani omanikule dividendi maksta.

Nõukogu hinnangul toimis RBE 2024. aastal omaniku poolt seatud ootuste kohaselt ning kõik äriühingu tegevused on planeeritud ja ellu viidud omaniku eesmärkidest lähtuvalt.

*Kasumlikkus*

*OÜ Rail Baltic Estonia tegutseb valdusettevõttena kuni Rail Baltica raudteetaristu valmimiseni ja ei teeni lähiaastatel kasumit.* *Pärast Rail Baltic raudtee valmimist tegutseb OÜ Rail Baltic Estonia vastava avaliku raudteetaristu ettevõtjana.*

Eesmärk on täidetud. RBE tegutseb investeeringuid juhtiva valdusettevõttena. Kuna äriühing kajastab Eesti finantsaruandluse standardist ning avaliku sektori finantsarvestuse ja -aruandluse juhendist lähtudes laekunud sihtfinantseerimist tegevuskulude tegemise või põhivara soetamise perioodi tuluna, kui sihtfinantseerimise tingimustega ei kaasne sisuline tagasinõude või laekumata jäämise risk, siis teenib äriühing alates 2019. aastast puhaskasumit.

**IV Nõukogu hinnang RBE 2024. a. majandusaasta aruandele**

Lähtudes äriseadustiku paragrahvi 179 lõikest 2 on osaühingu Rail Baltic Estonia nõukogu vaadanud läbi osaühingu 2024. majandusaasta aruande ning kiitnud selle heaks. Nõukogu teeb osaühingu ainuosanikule ettepaneku auditeeritud majandusaasta aruanne kinnitada ning juhatuse ettepanekust lähtudes jätta aruandeaasta puhaskasum jaotamata.

*/allkirjastatud digitaalselt/*

\_\_\_\_\_\_\_\_\_\_\_\_\_\_\_\_\_\_\_\_

Andres Agukas

OÜ Rail Baltic Estonia

nõukogu esimees

*Kuupäev: digitaalse allkirjastamise kuupäev*